MS «Hordafor III»

MS «Hordafor III», tidligere MS «Sulanger», MS «Verdi» og MS «Knester» er et norsk lasteskip bygget i 1967. Skipet eies av rederiet Hordafor som bruker det som ensilasjebåt. Skipet frakter død fisk og ensilasje fra oppdrettsanlegg. MS «Hordafor III» har en lengde på 49,69 meter, og en bredde på 8,55 meter. Skipet er utstyrt med en M.W.M maskin med opprinnelig ytelse på 1400 bhk, men skrudd ned til rundt 1000 bhk. Denne gir skipet en servicefart på rundt 10,5 knop. MS «Hordafor III» har kverne- og ensileringsutstyr, samt utstyrt for oppsamling og behandling av kategori-2 biprodukter (selvdød fisk).

Historie 
Skipet ble bygget som ringnotsnurperen MS «Knester» ved Gravdal Skibsbyggeri som byggenummer 362 i 1967. I 2000 ble skipet omdøpt til MS «Verdi». Kun ett år senere, i 2001 ble skipet på nytt omdøpt, denne gangen til MS «Sulanger».  I 2003 ble skipet bygget om til ensilasjebåt for rederiet Hordafor. Samme år fikk skipet navnet det enda har i 2022, MS «Hordafor III».

Galleri

Referanser

Eksterne lenker 

 
 

Skip fra 1967
Norske lasteskip
Skip bygget i Norge
Artikler i sjøfart-prosjektet
Hordafor